**Andrew O’Brien** (s. 21. marraskuuta 1992 Hamilton, Ontario, Kanada) on kanadalainen jääkiekkopuolustaja, joka pelaa monikansallisen Bet-at-home ICE Hockey Leaguen unkarilaisjoukkue Fehérvár AV19:ssä.

Ura
---

Toronto Canada Moose varasi O’Brienin 35. pelaajana GMHL:n varaustilaisuudessa 2008. Kaudella 2008–2009 hän pelasi kaksi ottelua OJHL-junioriliigan Milton Icehawksissa ja kauden 2009–2010 O’Brien pelasi samaa liigaa Dixie Beehivesissa. Kaudeksi 2010–2011 hän siirtyi varaamattomana pelaajana QMJHL-junioriliigan Chicoutimi Saguenéensiin. Kaudella 2011–2012 O’Brien oli kahdeksalla osumallaan joukkueen eniten maaleja tehnyt puolustaja Mathieu Gagnonin ja Dominic Poulinin kanssa.

Anaheim Ducks varasi O’Brienin neljännellä kierroksella 108. pelaajana NHL:n varaustilaisuudessa 1992. Kauden 2012–2013 kynnyksellä, syyskuussa 2012 Chicoutimi Saguenéens kauppasi hänet Rouyn-Noranda Huskiesiin vaihdossa kesän 2013 toisen kierroksen varausvuoroon.

Maaliskuussa 2013 O’Brien teki Anaheim Ducksin kanssa kolmivuotisen NHL-tulokassopimuksen. Hän oli alkukauden 2013–2014 sivussa loukkaantumisen vuoksi, kunnes joulukuussa O’Brien aloitti kautensa ECHL-joukkue Utah Grizzliesin vahvuudessa. Hän pelasi siellä 24 runkosarjaottelua tehopistein 2+3=5. O’Brien pelasi myös neljä ottelua AHL-joukkue Norfolk Admiralsissa helmikuussa 2014. Kauden 2014–2015 hän pelasi kokonaan Admiralsissa tehden liigassa varsinaisen tulokaskautensa aikana 62 runkosarjaottelussa tehot 4+10=14 ja keräten 118 jäähyminuuttia. Kauden 2015–2016 O’Brien pelasi lähes kokonaan Ducksin uudessa farmijoukkueessa San Diego Gullsissa. Hän pelasi myös yhden ECHL-ottelun Grizzliesissa.

Kesäkuussa 2016 O’Brien teki Ducksin kanssa vuoden mittaisen jatkosopimuksen. Hän pelasi alkukauden 2016–2017 farmijoukkue San Diego Gullsissa, kunnes tammikuussa 2017 Ducks kauppasi O’Brienin Nashville Predatorsiin vaihdossa hyökkääjä Max Görtziin. Hän pelasi loppukauden AHL-joukkue Milwaukee Admiralsissa. Toukokuussa O’Brien teki Predatorsin kanssa vuoden mittaisen, kaksisuuntaisen ja 650 000 dollarin arvoisen jatkosopimuksen. Hän aloitti kauden 2017–2018 Admiralsissa. Helmikuussa 2017 Predators kauppasi O’Brienin Dallas Starsiin vaihdossa hyökkääjä Mark McNeilliin. Hän vietti loppukauden Texas Starsin AHL-joukkueessa.

O’Brien teki syyskuussa 2018 vuoden mittaisen AHL-sopimuksen Stockton Heatin kanssa. Hän osallistui samana syksynä myös Calgary Flamesin NHL-harjoitusleirille. O’Brienin kausi 2018–2019 jäi kuitenkin vain yhdeksän ottelun mittaiseksi.

Kaudeksi 2019–2020 O’Brien siirtyi vuoden mittaisella sopimuksella Norjan GET-ligaenissa pelaavan Stjernen Hockeyn riveihin. Hän nousi joukkueen varakapteeniksi. O’Brien oli tehoilla 10+35=45 Stjernenin paras syöttäjä ja kolmanneksi paras pistemies. Hän sijoittui koko liigan puolustajien pistepörssissä kolmanneksi. O’Brien jakoi myös joukkueensa sisäisen tehotilaston voiton Jonas Medbyn kanssa lukemalla +14. Hän voitti koko GET-ligaenin jäähypörssin 309 minuutillaan, jolla O’Brien rikkoi myös liigan kaikkien aikojen yhden kauden jäähyennätyksen, joka oli Tommy Kristiansenin (250 minuuttia) hallussa edelliseltä kaudelta.

O’Brien siirtyi kaudeksi 2020–2021 vuoden mittaisella sopimuksella KHL:n latvialaisjoukkue Dinamo Riikaan. Hän pelasi siellä vain seitsemän ottelua ilman tehopisteitä, kunnes marraskuussa 2020 O’Brienin sopimus purettiin ja hän palasi Norjaan Stjernen Hockeyn joukkueeseen. O’Brien pelasi siellä yli piste per peli -tahdilla 12 ottelua tehopistein 5+8=13, kunnes Norjan koronavirusrajoitusten myötä Fjordkraft-ligaen meni tauolle ja hän siirtyi tammikuussa 2021 kevääseen 2022 asti kestävällä sopimuksella Ruotsin SHL-liigan IK Oskarshamniin. Kauden jälkeen huhtikuussa O’Brienin sopimus kuitenkin purettiin, kun hänen epäiltiin syyllistyneen törkeään rattijuopumukseen joukkueensa kauden päätösjuhlien yhteydessä.

O’Brien siirtyi kaudeksi 2021–2022 1+1-vuotisella sopimuksella SM-liigajoukkue JYPiin. Hän ei kuitenkaan onnistunut vastaamaan seuran häneen kohdistuneisiin odotuksiin ja syyskauden lopulla O’Brien ajautui ulos pelaavasta kokoonpanosta. Lopulta joulukuun 2021 lopulla hänen sopimuksensa JYPin kanssa purettiin yhteisymmärryksessä. Tammikuussa 2022 O’Brien siirtyi loppukauden kattavalla sopimuksella Saksan DEL-liigan EHC Müncheniin. Kaudeksi 2022–2023 hän siirtyi vuoden mittaisella sopimuksella monikansallisen Bet-at-home ICE Hockey Leaguen unkarilaisjoukkue Fehérvár AV19:n riveihin.

Pelityyli
---------

O’Brienin entisen seuran JYPin urheilutoimenjohtaja Mikko Viitanen kommentoi häntä siirtonsa yhteydessä toukokuussa 2021:

> »O’Brien on hyvässä urheilijan iässä oleva pelaaja, joka tuo joukkueemme alakertaan vahvaa puolustus- ja kamppailupelaamista, sekä selkeää ja peliä edistävää kiekollista osaamista. Kokoisekseen hyvin luistelevan O’Brienin oman puolustusalueen kamppailupelaaminen on vahvaa ja hänellä on todella fyysinen ote puolustamisessaan. Hän on myös aikaisemmin uransa aikana osoittanut pystyvänsä tuloksellisesti tehokkaaseen kiekolliseen peliin ja odotammekin saavamme O’Brienista monipuolisen puolustajan takalinjoillemme.» 
> 
>

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Milton Icehawks | OJHL | 2 | 0 | 0 | 0 | 0 | – | – | – | – | – |
| 2009–2010 | Dixie Beehives | OJHL | 44 | 3 | 4 | 7 | 45 | – | – | – | – | – |
| 2010–2011 | Chicoutimi Saguenéens | QMJHL | 55 | 1 | 9 | 10 | 33 | 4 | 1 | 1 | 2 | 6 |
| 2011–2012 | Chicoutimi Saguenéens | QMJHL | 68 | 8 | 21 | 29 | 95 | 18 | 1 | 9 | 10 | 31 |
| 2012–2013 | Rouyn-Noranda Huskies | QMJHL | 67 | 2 | 16 | 18 | 113 | 14 | 0 | 4 | 4 | 22 |
| 2013–2014 | Norfolk Admirals | AHL | 4 | 0 | 0 | 0 | 4 | – | – | – | – | – |
|  | Utah Grizzlies | ECHL | 24 | 2 | 3 | 5 | 70 | 3 | 0 | 0 | 0 | 0 |
| 2014–2015 | Norfolk Admirals | AHL | 62 | 4 | 10 | 14 | 118 | – | – | – | – | – |
| 2015–2016 | San Diego Gulls | AHL | 59 | 6 | 8 | 14 | 54 | 2 | 0 | 0 | 0 | 0 |
|  | Utah Grizzlies | ECHL | 1 | 1 | 0 | 1 | 2 | – | – | – | – | – |
| 2016–2017 | San Diego Gulls | AHL | 10 | 0 | 2 | 2 | 4 | – | – | – | – | – |
|  | Milwaukee Admirals | AHL | 32 | 2 | 8 | 10 | 36 | 1 | 0 | 0 | 0 | 0 |
| 2017–2018 | Milwaukee Admirals | AHL | 21 | 0 | 3 | 3 | 27 | – | – | – | – | – |
|  | Texas Stars | AHL | 16 | 3 | 3 | 6 | 13 | – | – | – | – | – |
| 2018–2019 | Stockton Heat | AHL | 9 | 1 | 0 | 1 | 20 | – | – | – | – | – |
| 2019–2020 | Stjernen Hockey | Norja | 41 | 10 | 35 | 45 | 309 | – | – | – | – | – |
| 2020–2021 | Dinamo Riika | KHL | 7 | 0 | 0 | 0 | 24 | – | – | – | – | – |
|  | Stjernen Hockey | Norja | 12 | 5 | 8 | 13 | 46 | – | – | – | – | – |
|  | IK Oskarshamn | SHL | 14 | 2 | 2 | 4 | 60 | – | – | – | – | – |
| 2021–2022 | JYP | SM-liiga | 28 | 1 | 4 | 5 | 34 | – | – | – | – | – |
|  | EHC München | DEL | 24 | 2 | 4 | 6 | 23 | 3 | 2 | 1 | 3 | 4 |
| 6 kautta | yhteensä | AHL | 213 | 16 | 34 | 50 | 276 | 3 | 0 | 0 | 0 | 0 |
| 2 kautta | yhteensä | Norja | 53 | 15 | 43 | 58 | 355 | – | – | – | – | – |
| 1 kausi | yhteensä | SM-liiga | 28 | 1 | 4 | 5 | 34 | – | – | – | – | – |
| 2 kautta | yhteensä | ECHL | 25 | 3 | 3 | 6 | 72 | 3 | 0 | 0 | 0 | 0 |
| 1 kausi | yhteensä | DEL | 24 | 2 | 4 | 6 | 23 | 3 | 2 | 1 | 3 | 4 |
| 1 kausi | yhteensä | SHL | 14 | 2 | 2 | 4 | 60 | – | – | – | – | – |
| 1 kausi | yhteensä | KHL | 7 | 0 | 0 | 0 | 24 | – | – | – | – | – |

Lähteet
-------

* Andrew O’Brien The Internet Hockey Databasessa (englanniksi)
* Andrew O’Brien Eurohockey-sivustolla (englanniksi)
* Andrew O’Brien *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Andrew O’Brien *Elite Prospects*. Everysport Media Group AB.  (englanniksi)
2. ↑  Elite Prospects - Chicoutimi Saguenéens *eliteprospects.com*. Everysport Media Group AB. Viitattu 3.8.2021. (englanniksi)
3. ↑  Les Huskies acquièrent Andrew O'Brien *rds.ca*.  18.9.2012. Bell Media Inc. Viitattu 3.8.2021. (ranskaksi)
4. ↑  Ducks Sign O’Brien To Three-Year Entry-Level Contract *nhl.com/ducks*.  6.4.2013. Anaheim Ducks. Viitattu 3.8.2021. (englanniksi)
5. ↑  Elite Prospects - Chicoutimi Saguenéens *HockeysFuture.com*. CraveOnline Media, LLC, an Evolve Media, LLC company. Viitattu 3.8.2021. (englanniksi)
6. ↑  Ducks Sgarbossa, Cramarossa and O’Brien to One-Year Contract Extensions *nhl.com/ducks*.  24.6.2016. Anaheim Ducks. Viitattu 3.8.2021. (englanniksi)
7. ↑  Predators Acquire Andrew O'Brien from Ducks *nhl.com/predators*.  20.1.2017. Nashville, TN:  Nashville Predators. Viitattu 3.8.2021. (englanniksi)
8. ↑  Preds Sign Andrew O'Brien to One-Year Contract *nhl.com/predators*.  17.5.2017. Nashville, TN:  Nashville Predators. Viitattu 3.8.2021. (englanniksi)
9. ↑  Stars acquire defenseman Andrew O'Brien from Nashville *nhl.com/stars*.  3.2.2018. Dallas Stars. Viitattu 3.8.2021. (englanniksi)
10. 1 2  Andrew O'Brien Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 2.8.2021. Viitattu 3.8.2021. (englanniksi)
11. ↑  CALGARY FLAMES OPEN 2018 TRAINING CAMP (pdf) *cms.nhl.bamgrid.com*. Calgary Flames. Viitattu 3.8.2021. (englanniksi)
12. ↑  Elite Prospects - Norway Stats 2019-2020 *eliteprospects.com*. Everysport Media Group AB. Viitattu 3.8.2021. (englanniksi)
13. ↑  Elite Prospects - Stjernen Hockey *eliteprospects.com*. Everysport Media Group AB. Viitattu 3.8.2021. (englanniksi)
14. ↑  Elite Prospects - Norway Stats All-time season *eliteprospects.com*. Everysport Media Group AB. Viitattu 3.8.2021. (englanniksi)
15. ↑  Aizsargs Andrew O'Brien papildina DINAMO RĪGA rindas *dinamoriga.lv*.  28.8.2020. A/S Dinamo Rīga.  Arkistoitu 2.8.2021. Viitattu 3.8.2021. (latviaksi)
16. ↑  Andrew O´Brien tilbake til Stjernen *stjernen.no*.  16.11.2020. Stjernen Hockey. Viitattu 3.8.2021. (norjaksi)
17. ↑  Backlund, Gustav: Andrew O'Brien stärker upp backsidan *ikoskarshamn.se*.  16.11.2020. IK Oskarshamn. Viitattu 3.8.2021. (ruotsiksi)
18. ↑  Parviainen, Vesa: JYPille kanadalainen pakkijärkäle – kohutausta Ruotsissa: "On katunut tekoaan" *iltalehti.fi*.  31.5.2021. Alma Media Suomi Oy. Viitattu 3.8.2021.
19. 1 2  Rattijuopumus ja kahdet potkut - Norjassa hirmuminuutteja istunut O'Brien siirtyy katastrofikauden jälkeen JYPiin *Jatkoaika.com*.  31.5.2021. Jatkoaika r.y. Viitattu 3.8.2021.
20. ↑  O'Brien ei jatka JYPin takalinjoilla − "Ratkaisu oli pitkähkön harkinnan tulos" *Jatkoaika.com*.  30.12.2021. Jatkoaika r.y. Viitattu 30.12.2021.
21. ↑  Red Bulls verpflichten Verteidiger Andrew O'Brien *redbullmuenchen.de*.  1.1.2022. EHC Red Bull München GmbH. Viitattu 2.1.2022. (saksaksi)
22. ↑  Andrew O´Brien a védelemben *fehervarav19.hu*.  15.6.2022. Fehérvár AV19 SC. Viitattu 15.6.2022. (unkariksi)